Univerzitet u Iowi

Univerzitet u Iowi (engleski: University of Iowa) je javni istraživački univerzitet u Iowa Cityju u u američkoj saveznoj državi Iowa. Univerzitet je osnovan 1847. godine i najstariji je kao i drugi najveći univerzitet u saveznoj državi. Bilo je to svega 59 dana nakon što je savezna država primljena u Uniju. Institucija je organizaciono podeljena na 12 koledža na kojima se izvode predavanja u preko 200 područja akademskog interesovanja. Kampus univerziteta nalazi se u urbanoj sredini i prostire se na preko 760 hektara uz reku Iowa koja je pritoka reke Mississippi. Prema klasifikaciji volumena i kvaliteta istraživačkih aktivnosti koje izrađuje Carnegijeva fondacije za napredak obrazovanja (engleski: Carnegie Foundation for the Advancement of Teaching), Unverzitet u Iowi spada u grupu R1 institucija sa veoma visokim istraživačkim aktivnostima. Univerzitet u Iowi prvi je univerzitet u SAD-u koji je otvoren kao institucija koja upisuje i studente i studentice. Na ovome je univerzitetu također otvorena i prva medicinska škola u SAD-u koja je upisivala i studente i studentice. Univerzitet u Iowi prvi je javni univerzitet u SAD-u koji je u svoje studijske programe uključio i katedru za religijske studije. Čak 46 dobitnika Pulitzerove nagrade dolazi sa kampusa ovoga univerziteta. Među poznatijim studentima Univerziteta u Iowi nalaze se i Ashton Kutcher, Flannery O'Connor, Gene Wilder, Tennessee Williams, T. Coraghessan Boyle, John Irving, Michael Cunningham, Nicholas Meyer, Terry O'Quinn, Brandon Routh, Jean Seberg, Diablo Cody... Povezano Visoko obrazovanje u Sjedinjenim Američkim Državama Akreditacija institucija za visoko obrazovanje u SAD-u Reference Vanjske veze uiowa.edu